CELEX: 62007FJ0092
Viešoji tarnyba
Pareigūnai
Pareigų paaukštinimas

1.
Procesas – Ieškinys – Formos reikalavimai – Ginčijamo akto nepateikimas
(Teisingumo Teismo statuto 21 straipsnis; Pirmosios instancijos teismo procedūros reglamento 44 straipsnio 3–6 dalys)
2.
Pareigūnai – Pareigų paaukštinimas – Sąlygos – Gebėjimo dirbti trečiąja kalba įrodymas
(Pareigūnų tarnybos nuostatų 45 straipsnio 2 dalis; III priedo 7 straipsnis ir XIII priedo 11 straipsnis)
1.
Kai teismo kancleris, priešingai, nei numatyta Pirmosios instancijos teismo procedūros reglamento 44 straipsnio 6 dalyje,
nepaprašė ieškovo, kuris prie ieškinio nepridėjo ginčijamo sprendimo, pašalinti šio trūkumo, Bendrijos teismas negali atimti
iš jo tokios galimybės pašalinti trūkumus, pripažindamas ieškinį nepriimtinu dėl Procedūros reglamento 44 straipsnio 4 dalyje
įtvirtintų sąlygų nesilaikymo.
(žr. 21 punktą)
Nuoroda:
Tarnautojų teismo praktika: 2008 m. lapkričio 5 d. Sprendimo
Avanzata ir kt. prieš Komisiją
, F‑48/06, dar nepaskelbto Rinkinyje, 49 ir 50 punktai.
2.
Pareigūnų tarnybos nuostatų 45 straipsnio 2 dalies redakcija, įtvirtinta priėmus Reglamentą Nr. 73/2004, iš dalies keičiantį
Pareigūnų tarnybos nuostatus ir kitų tarnautojų įdarbinimo sąlygas, kurioje numatyta pareigūno pareiga įrodyti savo gebėjimą
dirbti trečiąja kalba iki pirmo pareigų paaukštinimo, taikoma tik įsigaliojus Bendrosioms įgyvendinimo nuostatoms, priimtoms
bendru institucijų sutarimu.
Iš tiesų, kadangi pagal Pareigūnų tarnybos nuostatų XIII priedo 11 straipsnį teisės aktų leidėjas bet kokiu atveju nusprendė
netaikyti šių nuostatų pareigų paaukštinimui, vykdomam iki 2006 m. gegužės 1 d., 45 straipsnio 2 dalis negali būti taikoma
prieš įsigaliojant šioms Bendrosioms įgyvendinimo nuostatoms, laikantis teisės aktų leidėjo nustatytų sąlygų, t. y. reikalavimo
užtikrinti, kad ši pareiga būtų vienodai taikoma įvairiose institucijose ir kad ši nauja Pareigūnų tarnybos nuostatuose įtvirtinta
pareiga būtų susieta su galimybe pareigūnams mokytis trečiosios kalbos. Taigi institucija negali taikyti šio Pareigūnų tarnybos
nuostatų straipsnio pagal savo pačios nustatytą tvarką.
(žr. 35–38 punktus)